एनआईटी-एक सबडिवीजन से निकाले गए दो कर्मचारियों की जांच के लिए टीम गठित कर दी गई। टीम मामले की जांच कर 10 दिन में अपनी रिपाेर्ट एसई प्रदीप चाैहान को सौंपेगी। इसके बाद आगे की कार्रवाई की जाएगी। पिछले दिनों एनआईटी एक सबडिवीजन के अधिकारियों को सूचना मिली थी कि विभाग में ठेका पर कार्यरत दो लाइनमैन को बिजली स्क्रैप बेचते हैं। इसके बाद इसकी जांच की गई। इसमें दोनों कर्मचारियों को दोषी पाया गया। इसके बाद उन्हें नाैकरी से निकाल दिया गया। कर्मचारियों को नौकरी से निकाले जाने के बाद से कर्मचारी नेता हड़ताल पर चले गए। कर्मचारियों का आरोप है कि अधिकारियों ने कर्मचारियों को जान बूझकर काम से निकाला है। मामले की जांच के लिए वे एसई प्रदीप चाैहान से मिले। एसई ने मामले की जांच के लिए दो सदस्यीय टीम गठित कर दी है। टीम को 10 दिन में मामले की जांच रिपोर्ट सौंपने के आदेश जारी किए गए हैं।